|  |  |
| --- | --- |
| ED**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ** **ΘΡΗΣΚΕΥΜΑΤΩΝ****-------****ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ, ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ****ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ****ΤΜΗΜΑ Α’****-------****Ταχ. Δ/νση: Ανδρέα Παπανδρέου 37****Τ.Κ. – Πόλη: 15180 Μαρούσι****Ιστοσελίδα:** [**http://www.minedu.gov.gr/**](http://www.minedu.gov.gr/)**Πληροφορίες: Α. Δρεμέτσικα****Τηλέφωνο: 210-3442703****FAX: 210-3442098****email:** **dremetsika@minedu.gov.gr** |  **Βαθμός Ασφαλείας:** **Να διατηρηθεί μέχρι:** **Μαρούσι, 13 - 4 - 2017** **Αρ.Πρωτ. Βαθμός Προτερ.** **Φ.253.3/ 63847 /A5****ΠΡΟΣ:** **1) ΔΙΕΥΘΥΝΣΕΙΣ Δ.Ε.****2) ΓΕΝΙΚΑ ΛΥΚΕΙΑ** **(μέσω των Διευθύνσεων Δ.Ε.)****ΚΟΙΝ:** **ΠΕΡΙΦΕΡΕΙΑΚΟΥΣ ΔΙΕΥΘΥΝΤΕΣ ΕΚΠΑΙΔΕΥΣΗΣ** |

**ΘΕΜΑ: Εκδήλωση ενδιαφέροντος σχολικών συμβούλων και εκπαιδευτικών Δ.Ε. για τη συγκρότηση της Κεντρικής Επιτροπής Πανελλαδικών Εξετάσεων Γενικών Λυκείων έτους 2017**

 Καλούνται οι σχολικοί σύμβουλοι Δ.Ε. και οι εκπαιδευτικοί Δ.Ε. των ειδικοτήτων που είναι συναφείς με τα πανελλαδικώς εξεταζόμενα μαθήματα και ενδιαφέρονται για συμμετοχή στην **Κεντρική Επιτροπή Εξετάσεων των** **ημερήσιων και εσπερινών Γενικών Λυκείων** να εκδηλώσουν το ενδιαφέρον τους μέσω των Διευθύνσεων Δ.Ε., προκειμένου να εκδοθεί η σχετική Υπουργική Απόφαση σύμφωνα με τις ισχύουσες διατάξεις (παρ. 5 και 6 του άρθρου 42 του Ν. 4351/2015, ΦΕΚ 164-Α’ σε συνδυασμό με τις διατάξεις της παρ. 2 του άρθρου 13 του Π.Δ. 60/2006, ΦΕΚ 65-Α’). Οι Πανελλαδικές Εξετάσεις των Γενικών Λυκείων θα διεξαχθούν από 7 έως 19 Ιουνίου 2017, σύμφωνα με το πρόγραμμα που έχει ήδη καθορισθεί με τη με αριθμ. πρωτ. Φ253.2/42486/Α5/13-3-2017 Υπουργική Απόφαση (ΑΔΑ: 6ΟΗΨ4653ΠΣ-57Γ).

 Οι ενδιαφερόμενοι σχολικοί σύμβουλοι και εκπαιδευτικοί δεν πρέπει να έχουν σύζυγο ή κώλυμα συγγένειας εξ αίματος ή εξ αγχιστείας μέχρι και τρίτου βαθμού με υποψήφιο που μετέχει στις παραπάνω Πανελλαδικές Εξετάσεις. Επίσης, δεν μπορεί να συμμετέχει στην Επιτροπή όποιος προετοιμάζει εκτός σχολικού προγράμματος υποψηφίους για τις Πανελλαδικές Εξετάσεις, ή συνδέεται με οποιαδήποτε σχέση με ιδιωτικό εκπαιδευτικό φορέα στον οποίο προετοιμάζονται υποψήφιοι των Πανελλαδικών Εξετάσεων, καθώς επίσης και όποιος είναι συγγραφέας εξωσχολικού βοηθήματος το οποίο είναι συναφές με το εξεταζόμενο μάθημα στις Πανελλαδικές Εξετάσεις. Οι ενδιαφερόμενοι εκπαιδευτικοί θα πρέπει να έχουν βαθμό τουλάχιστον Δ’ και να έχουν διδακτική εμπειρία στο οικείο μάθημα για ένα (1) τουλάχιστον έτος κατά την τελευταία διετία, σύμφωνα με τις διατάξεις της παρ. 6, του άρθρου 42, του Ν. 4351/2015.

|  |
| --- |
| **ΠΑΝΕΛΛΑΔΙΚΩΣ ΕΞΕΤΑΖΟΜΕΝΑ ΜΑΘΗΜΑΤΑ** |
| **Γενικής Παιδείας** | **Ομάδα Προσανατολισμού** |
| **Ανθρωπιστικών Σπουδών** | **Θετικών Σπουδών** | **Σπουδών Οικονομίας και Πληροφορικής** |
| Νέα Ελληνική Γλώσσα | Αρχαία Ελληνικά | Μαθηματικά |
| Μαθηματικά | Λατινικά | Βιολογία | Αρχές Οικονομικής Θεωρίας |
| Ιστορία | Ιστορία | Φυσική | Ανάπτυξη Εφαρμογών σε Προγραμματιστικό Περιβάλλον |
| Βιολογία |  | Χημεία |  |

Όσοι από τους ενδιαφερόμενους σχολικούς συμβούλους και εκπαιδευτικούς Δ.Ε. πληρούν τις ως άνω προϋποθέσεις θα πρέπει να συμπληρώσουν **την αντίστοιχη συνημμένη Αίτηση -** **Υπεύθυνη Δήλωση** και να την καταθέσουν στη Διεύθυνση Δ.Ε. όπου ανήκουν, αποκλειστικά κατά το χρονικό διάστημα **από 25 έως 27 Απριλίου 2017**. Επισημαίνεται ότι οι αιτήσεις των ενδιαφερομένων και οι προϋποθέσεις που πρέπει να τηρούνται από εκείνους θα ελεγχθούν με ευθύνη των Διευθυντών Δ.Ε., οι οποίοι σε συνεργασία με τους σχολικούς συμβούλους και τους Προϊσταμένους Επιστημονικής Καθοδήγησης συνεκτιμώντας επιπλέον στοιχεία όπως η εμπειρία, η συνέπεια και η οργανωτικότητα, θα καταρτίσουν καταλόγους με τους προτεινόμενους σχολικούς συμβούλους και εκπαιδευτικούς.

 **Ο ΓΕΝΙΚΟΣ ΓΡΑΜΜΑΤΕΑΣ**

 **ΙΩΑΝΝΗΣ Δ. ΠΑΝΤΗΣ**

**Συνημμένα:**

1) Υπόδειγμα Αίτησης - Υπεύθυνης Δήλωσης σχολικού συμβούλου (1 σελ.)

2) Υπόδειγμα Αίτησης - Υπεύθυνης Δήλωσης εκπαιδευτικού (1 σελ.)

**Εσωτερική Διανομή:**

1) Γενική Διεύθυνση Στρατηγικού Σχεδιασμού, Προγραμματισμού και Ηλεκτρονικής Διακυβέρνησης

2) Γενική Διεύθυνση Σπουδών Πρωτοβάθμιας και Δευτεροβάθμιας Εκπαίδευσης

3) Διεύθυνση Διοίκησης Προσωπικού Δευτεροβάθμιας Εκπαίδευσης

4) Αυτοτελές Τμήμα Στελεχών Πρωτοβάθμιας και Δευτεροβάθμιας Εκπαίδευσης – ΚΥΣΔΕ

5) Πρόεδρο Εθνικού Οργανισμού Εξετάσεων,

6) Διεύθυνση Εξετάσεων και Πιστοποιήσεων/Τμήμα Α’